Põllumajandusuuringute Keskus uurib, milliseid toetusi tulevikus vajatakse
#000000
HomeÜldinePõllumajandusuuringute Keskus uurib, milliseid toetusi tulevikus vajatakse
#000001
Täna 5000 ettevõtjale saadetud veebiküsitluse abil soovitakse välja selgitada, millised on põllumajandustootjate, põllumajandustoodete töötlemise ja turustamisega tegelevate ning maapiirkonnas tegutsevate ettevõtjate arengusoovid, investeeringuvajadused ja kitsaskohad finantsvahendite kaasamisel.
#000003
„Põllumajandus on Euroopa Liidus kõige enam avalikest vahenditest toetatav ettevõtlusvaldkond. Seetõttu on äärmiselt oluline, et neid vahendeid kasutataks võimalikult sihipäraselt,“ selgitas Eestimaa Talupidajate Keskliidu tegevjuht Kerli Ats. „Seetõttu kutsun meie põllumajandustootjaid küsitluses osalema,“ lisas ta.
#000005
„Loodame, et uuringus osaleb võimalikult lai ring erineva suuruse ja tegevusalaga ettevõtteid, et saaksime hea pildi ettevõtete arenguvajadustest ja tegevuse kitsaskohtadest. Nii saab kõige paremini ja tõhusamalt kavandada riigi sekkumismeetmeid eripalgeliste vajadustega ettevõtluse edendamiseks,” ütles Eesti Põllumajandus-Kaubanduskoja juhatuse esimees Roomet Sõrmus.
#000006
Uuringu tulemused koondatakse ettepanekuteks, kuidas Euroopa Liidu uue eelarveperioodi toetustega põllumajandustootjate, põllumajandustoodete töötlemise ja turustamisega tegelevate ning maapiirkonnas tegutsevate ettevõtjate konkurentsivõimelist arengut paremini tagada.
#000007
„Veebipõhine küsimustik koosneb kuni 41 küsimusest. Kuna enamjaolt on tegemist valikvastustega, võtab vastamine aega umbes 20 minutit,“ kirjeldas küsitluse ülesehitust Põllumajandusuuringute Keskuse maamajanduse analüüsi osakonna juhataja Marju Aamisepp. „Soovijatele saadame küsitluse kokkuvõtte e-postiga.“
#000008
Uuringu „Põllumajandustootjate, põllumajandustoodete töötlemise ja turustamisega tegelevate ning maapiirkonnas tegutsevate ettevõtjate toetusvajadused ja võimalik sekkumisloogika“ korraldab Põllumajandusuuringute Keskus Maaeluministeeriumi tellimusel. Uuring valmib eeldatavalt 2019. a novembris.
#000010
Küsitlusse on kaasatud 5000 ettevõtet; fookuses on põllumajandustootjad, põllumajandustoodete töötlejad ja turustajad ning maapiirkonnas tegutsevad ettevõtted.
#000011
Põllumajandusuuringute Keskus alustab 6. märtsil ettevõtjate küsitlemist
#000013
Toiduainetööstuse ettevõtetele toimub 12. märtsil Rootsi sihtturuseminar
#000014
Põllumajandusliku tegevusega alustava noore ettevõtja toetust taotleb 177 noort ettevõtjat
#000017